今日同同事去威靈頓街個邊食法國菜，叫左兩個午市套餐，分別有牛油果沙律 、珍寶蟹肉南瓜濃湯、香煎伊比利亞豬鞍同慢煮法式雞胸卷️牛油果沙律啱哂要減肥既同事 佢超鐘意食牛油果 沙律份量唔少，炸薄脆令口感更豐富南瓜湯好濃郁，成個湯係南瓜蓉，湯入面有唔少蟹肉，好鮮味，再落左忌廉令南瓜湯更creamy 主菜我點左香煎伊比利亞豬鞍，豬鞍咬落去爆汁，醬汁同豬鞍配合得恰到好處，我比好高分 朋友就點左慢煮法式雞胸卷，慢煮咁整令 雞胸卷滑嫩多汁 配左黑松露令成個料理香氣十足，有粟米芯、薯蓉同羽衣甘藍伴碟，賣相吸引又美味